open-index/open-wikipedia-markdown huggingface dataset:
Kreikan miesten lentopallomaajoukkue

**Kreikan miesten lentopallomaajoukkue** edustaa Kreikkaa lentopallon kansainvälisissä otteluissa. Sen sijoitus maailmanrankingissa on 29:s (elokuussa 2008). Arvokisoissa se on kerran yltänyt mitalille, EM-kisoissa 1987.

## Historia
Kreikka oli mukana lentopallon EM-kisoissa ensimmäisen kerran vuonna 1967 ja sijoittui 20:nneksi. Seuraavissa kisoissa 1971 sijoitus oli 18:s. Vuoden 1979 kisoissa se sijoittui 12:nneksi. Vuodesta 1983 se oli mukana viisissä peräkkäisissä EM-kisoissa: 1983 joukkue sijoittui yhdeksänneksi ja 1985 seitsemänneksi, 1987 se sai pronssia, 1989 sijoitus oli kymmenes ja 1991 joukkue oli sijoilla 9-12. Vuoden 1986 MM-kisoissa Kreikka sijoittui 13:nneksi.

Vuonna 1994 Kreikka saavutti toistaiseksi parhaan sijoituksensa MM-kisoissa, kun se oli Ateenan kotikisoissaan kuudes. Alkulohkossaan se voitti Kanadan ja Algerian 3–0 ja hallitsevan EM-pronssimitalistin, Venäjän 3–2. Puolivälierissä Kreikka hävisi Alankomaille 0–3. Sijoitusotteluissa se voitti Etelä-Korean 3–1 ja hävisi Brasilialle 0–3.

Vuoden 1995 EM-kotikisoissaan Kreikka sijoittui seitsemänneksi ja vuonna 1997 11:nneksi. Vuoden 1998 MM-kisoissa se oli 14:s voitettuaan niin alku- kuin jatkolohkossaankin vain yhden ottelun.

Vuoden 2002 MM-kisoissa Buenos Airesissa Kreikka sijoittui seitsemänneksi. Se oli alkulohkossaan toinen hävittyään Alankomaille 0–3 ja Tšekille 2–3 ja voitettuaan Kuuban 3–0. Jatkolohkossaankin Kreikka sijoittui toiseksi hävittyään ensin Jugoslavialle 0–3 mutta voitettuaan sitten Yhdysvallat 3–2 ja Kiinan 3–1. Puolivälierissä Kreikka hävisi Venäjälle 0–3. Sijoitusotteluissa se hävisi Argentiinalle 0–3 ja voitti Portugalin 3–2.

Vuonna 2003 Kreikka sijoittui EM-kisoissa 11:nneksi. Isäntämaana se pääsi mukaan Ateenan 2004 olympialaisten lentopalloturnaukseen. Alkulohkossa se voitti Tunisian 3–0, Puolan 3–1 ja Ranskan 3–2. Argentiinalle se hävisi 1–3 ja Serbia ja Montenegrolle 2–3 mutta sijoittui lohkossa toiseksi voittojen mentyä ristiin. Kreikan tie päättyi puolivälieriin, kun se hävisi Yhdysvalloille 2–3 (20–25, 25–22, 27–25, 23–25, 15–17).

Vuoden 2005 EM-kisoissa Kreikka sijoittui kuudenneksi ja vuoden 2006 MM-kisoissa 18:nneksi.

## EM-kisat 2007
Vuoden 2007 EM-kisoissa Venäjällä Kreikka voitti avausottelussaan Alankomaat 3–2. Sen jälkeen se hävisi Saksalle 0–3 ja Serbialle 1–3 ja jäi lohkossaan viimeiseksi. Koko turnauksessa Kreikan sijoitus oli 13:s. Ennen kisoja Kreikan sijoitus maailmanrankingissa oli 11:s, mutta joulukuun 2007 listalla se oli pudonnut 24:nneksi.

## EM-kisat 2009
Vuoden 2009 EM-kisoissa Turkissa joukkue voitti alkulohkonsa puhtaalla pelillä, voittaen muun muassa hallitsevan Euroopan-mestarin Espanjan 3-0. Jatkolohkossa tuli kuitenkin pelkkiä tappioita ja joukkue jäi lopputuloksissa kahdeksanneksi.

## Maailmanliiga
Lentopallon maailmanliigaan Kreikka osallistui ensimmäisen kerran kaudella 1993 jääden kuuden joukkueen lohkossaan peränpitäjäksi. Kaudella 2015 se sijoittui 2. ryhmän F-lohkossa toiseksi Kiinan jälkeen. Seuraavalla kaudella joukkue sijoittui koko 3.ryhmän kolmanneksi voitettuaan ryhmän pronssiottelussa Kiinan Taipein 3-1.

## Lähteet
Jatkosodan pommitusten aiheuttamat tuhot

**Jatkosodan pommitusten aiheuttamat tuhot** aiheutuivat puna-armeijan ilmavoimien ilmahyökkäyksistä Suomen alueelle (pl. sotatoimialue).

## Pommitusten lukumäärä

Jatkosodan aikana Neuvostoliiton ilmavoimat hyökkäsivät yhteensä **2581** kertaa Suomen hallinnassa olevalle alueelle, joskaan tilastoon ei sisälly sotatoimialueen hyökkäykset.

### Ilmahyökkäysten vuosittainen jakautuminen

*Vuonna 1941 pommituksia oli **627** kappaletta, jotka kohdistuivat **123**:lle paikkakunnalle Suomessa ja **29**:lle paikkakunnalle Itä-Karjalassa.
*Vuonna 1942 pommituksia oli **882** kappaletta, jotka kohdistuivat **257**:lle paikkakunnalle Suomessa ja **74**:lle paikkakunnalle Itä-Karjalassa.
*Vuonna 1943 pommituksia oli **566** kappaletta, jotka kohdistuivat **91**:lle paikkakunnalle Suomessa ja **32**:lle paikkakunnalle Itä-Karjalassa.
*Vuonna 1944 pommituksia oli **506** kappaletta, jotka kohdistuivat **197**:lle paikkakunnalle Suomessa ja **41**:lle paikkakunnalle Itä-Karjalassa.

## Pommitusten aiheuttamat henkilötappiot

Jatkosodan aikaiset pommitusten aiheuttamat, väestöön kohdistuvat, tappiot koostuivat yhteensä
***939** kuolleesta
***823** vaikeasti haavoittuneesta ja
***1870** lievästi haavoittuneesta.

### Henkilötappioden vuosittainen jakautuminen

*Vuonna 1941 ilmapommituksissa kuolleita oli **155** henkeä, lisäksi **152** henkeä haavoittui vaikeasti ja **431** lievästi.
*Vuonna 1942 ilmapommituksissa kuolleita oli **168** henkeä, lisäksi **156** henkeä haavoittui vaikeasti ja **294** lievästi.
*Vuonna 1943 ilmapommituksissa kuolleita oli **82** henkeä, lisäksi **97** henkeä haavoittui lievästi ja **154** lievästi.
*Vuonna 1944 ilmapommituksissa kuolleita oli **534** henkeä, lisäksi **418** henkeä haavoittui vakavasti ja **991** lievästi

## Pommitusten aiheuttamat tuhot ja vauriot rakennuksille

Jatkosodan aikana tuhoutui yhteensä **1632** rakennusta ja vaurioitui yhteensä **2245** rakennusta.

Tuhoutuneista
***131** oli kivitaloja ja
***1501** oli puutaloja.

Vaurioituneista
***396** oli kivitaloja ja
***1849** oli puutaloja.

### Pommitustuhojen ja vaurioiden vuosittainen jakautuminen

Vuonna 1941:
*Tuhoutui **63** kivitaloa ja **745** puutaloa
*Vaurioitui **251** kivitaloa ja **1132** puutaloa

Vuonna 1942:
*Tuhoutui **8** kivitaloa ja **81** puutaloa
*Vaurioitui **35** kivitaloa ja **176** puutaloa

Vuonna 1943:
*Tuhoutui **3** kivitaloa ja **185** puutaloa
*Vaurioitui **20** kivitaloa ja **76** puutaloa

Vuonna 1944:
*Tuhoutui **57** kivitaloa ja **490** puutaloa
*Vaurioitui **90** kivitaloa (luku hyvin epävarma) ja **465** puutaloa

## Katso myös
*Jatkosodan pommitukset Helsingissä
*Helsingin suurpommitukset
*Jatkosodan suomalainen ilmatorjunta

## Lähteet
*
William Kingdon Clifford

**William Kingdon Clifford** (4. toukokuuta 1845 – 3. maaliskuuta 1879) oli englantilainen matemaatikko, joka kirjoitti myös filosofisista aiheista.

Clifford väitti, että on moraalitonta uskoa johonkin, jos siitä ei ole todisteita. Vuonna 1879 julkaisemassaan esseessä ”The Ethics of Belief” hän esitti kuuluisan periaatteen, että ”aina ja kaikkialla on väärin uskoa mihinkään riittämättömin perustein”.

## Teoksia

Suurin osa Cliffordin teoksista on julkaistu postuumisti:

* *On the aims and instruments of scientific thought* (1872)
* *On the space theory of matter* (1876)
* "The Ethics of Belief," *Contemporary Review* (1877)
* *Elements of Dynamic*, vol. 1. (1878)
* *Seeing and Thinking*, luonnontieteen luentoja (1879)
* *Lectures and Essays*, johdanto Frederick Pollock (1879)
* *Mathematical Papers*, toimittaja R. Tucker, johdanto Henry J. S. Smith (1882)
* *The Common Sense of the Exact Sciences*, koonnut Karl Pearson (1885)
* *Elements of Dynamic*, vol. 2. (1887)

## Lähteet
The Marine

**The Marine** on vuonna 2006 ensi-iltansa saanut toimintaelokuva. Elokuvan on ohjannut John Bonito ja elokuvan käsikirjoituksen on tehnyt Michelle Gallagher ja Alan B. McElroy ja tuottajana oli Joel Simon.

Elokuvan pääosaa kaavailtiin alkuun Stone Cold Steve Austinelle. Hän kuitenkin siirtyi vuonna 2004 Japanin-sarjaan ja rooliin valittiin John Cena.

## Rooliluettelo

## Lähteet

## Aiheesta muualla
* 
* Telvis.fi arvostelu
Brasilian Grand Prix 1990

**Brasilian Grand Prix 1990** oli Formula 1 -sarjan osakilpailu, joka ajettiin 25. maaliskuuta 1990 Brasiliassa Interlagosin radalla kymmenen vuoden tauon jälkeen. Paalupaikalta lähtenyt ja kilpailua johtanut Ayrton Senna osui kierroksella 40 Tyrrellin kuljettajaan Satoru Nakajimaan, koska Nakajima ei katsonut peileihin, minkä seurauksena Senna menetti palan autonsa etusiivestä ja samalla voittonsa.  Kilpailun voitti Ferrarilla ajanut Alain Prost, jolle voitto oli hänen kauden ensimmäinen ja koko uran 40. Ensimmäisen F1-kilpailunsa ajoi Gianni Morbidelli

## Tulokset

## Lähteet
Paul Rugg

**Paul Rugg** on yhdysvaltalainen ääninäyttelijä ja käsikirjoittaja. Hänet tunnetaan parhaiten animaatiosarjasta *[[Bittipää]]*, jossa hän toimi ääninäyttelijänä, käsikirjoittajana ja tuottajana.

## Ura
Rugg aloitti uransa 1980-luvulla komediasarjassa *Mad Movies* *with the L.A. Connection*, johon hän teki sivuääniä. Tämän jälkeen Rugg ääninäytteli Steven Spielbergin luomassa ''Animaanisissa'' pieniä rooleja vuosina 1993 ja 1994. Vuotta myöhemmin Spielberg loi uuden sarjan Bruce Timmin kanssa nimeltä *Bittipää*, jonka myötä Rugg tuli tunnetuksi esitettyään sarjan päähahmoa Bittipäätä. Sarjan päätyttyä vuonna 1997 Rugg ääninäytteli muutamissa videopeleissä sekä Disneyn animaatioissa, joista toinen merkittävä rooli osui hänelle vuonna 2005, kun hän ääninäytteli Professori Rotwoodia ''Jake Long – amerikkalainen lohikäärme'' -animaatiossa vuoteen 2007 asti.

Ääninäyttelyn ohella Rugg on toiminut muun muassa käsikirjoittajana ja saikin palkintonsa juuri käsikirjoittamisesta.

Hän valmistui Loyola Marymount -yliopistosta.

## Ääniroolit
1-heptaanitioli

**1-heptaanitioli** on orgaaninen yhdiste (tioli), joka on normaaliolosuhteissa olomuodoltaan väritöntä, syttyvää nestettä, jolla on tunnusomainen haju. Sen kemiallinen kaava on C7H16S ja rakennekaava on CH3(CH2)6SH. 1-heptaanitiolista käytetään myös nimityksiä *n-heptaanitioli*, *n-heptyylitioli*, *n-tioheptyylialkoholi*, *1-merkaptoheptaani*, *heptyylimerkaptaani* ja *heptaani-1-tioli*.

1-heptaanitiolin moolimassa on 132,3&nbsp;g/mol, sulamispiste −43&nbsp;°C, kiehumispiste 176&nbsp;°C, tiheys 0,84&nbsp;g/cm3, leimahduspiste 46&nbsp;°C (c.c.) ja CAS-numero 1639-09-4. Aineen höyry-ilma-seoksen tiheys 20 °C:n lämpötilassa (ilma = 1) on 1.006 eli se on ilmaa raskaampaa. n-heptaanitioli voi muodostaa räjähtäviä höyry-ilma-seoksia yli 46 °C:en lämpötilassa. Aine liukenee veteen erittäin huonosti. 

Koska aineen höyry on ilmaa raskaampaa se voi sopivissa olosuhteissa kulkeutua maata pitkin ja syttyä myös etäällä. 1-heptaanitioli reagoi hapettimien, vahvojen happojen, vahvojen emästen ja pelkistävien aineiden kanssa. Aine hajoaa kuumentuessaan, jolloin muodostuu myrkyllisiä ja syövyttäviä huuruja sisältäen rikkivetyä ja rikin oksideja. 

## Ympäristö- ja terveysvaikutukset

Lyhytaikainen altistus ärsyttää silmiä, ihoa ja hengitysteitä. Altistuminen n-heptaanitiolin suurille pitoisuuksille voi aiheuttaa tajunnantason laskua.

## Lähteet

*
Stijn Devolder

**Stijn Devolder** (s. 29. elokuuta 1979 Kortrijk, Belgia) on belgialainen ammattilaispyöräilijä, joka kilpaili ammattilaisena 2002–2019.

Devolder voitti Flanderin ympäriajon vuonna 2008. Hän kuului viiden ajajan kärkiryhmään, josta hän karkasi juuri kun takaa-ajoryhmä oli saavuttamassa karkulaiset runsaat 20 kilometriä ennen maalia ja pysyi irti maaliin saakka. Hän voitti saman kilpailun myös 2009, jolloin hän teki ratkaisevan irtioton Muur-Kapelmuurin kuuluisassa nousussa noin 15 kilometriä ennen maalia. Devolder on lisäksi voittanut De Pannen kolmen päivän ajon 2005, Belgian maantieajomestaruuden 2007, 2010 ja 2013, Belgian aika-ajomestaruuden 2008 ja 2010 sekä Belgian ympäriajon 2010. Etappikilpailuissa Devolderin paras osa-alue on aika-ajo, mutta hän on myös suhteellisen hyvä mäkiajaja.

## Saavutukset

;2004 - US Postal Service
:Dunkerquen neljän päivän ajo, etappivoitto
:Tour du Haut Var, 3. sija
;2005 - Discovery Channel
:De Pannen kolmen päivän ajo, voitto
:Espanjan ympäriajo, 24. sija
:Paris-Tours, 13. sija
;2006 - Discovery Channel
:Tour of Belgium, etappivotto
:Espanjan ympäriajo, 11. sija
;2007 - Discovery Channel
:De Pannen kolmen päivän ajo, etappivoitto
:Sveitsin ympäriajo, 3. sija
: Belgian maantieajomestaruus
:Itävallan ympäriajo, voitto ja etappivoitto
;2008 - Quick·Step - Innergetic
:Belgian ympäriajo, kokonais- ja etappivoitto
:Volta ao Algarve, kokonais- ja etappivoitto
:Flanderin ympäriajo, voitto
:Pariisi-Roubaix, 7. sija
: Belgian aika-ajomestaruus
:MM-kilpailujen aika-ajo, 6. sija
;2009 - Quick·Step - Innergetic
:Flanderin ympäriajo, voitto
;2010 - Quick Step
:Belgian ympäriajo, voitto
: Belgian maantieajomestaruus
: Belgian aika-ajomestaruus
;2013 - RadioShack-Leopard-Trek
: Belgian maantieajomestaruus
;2014 - Trek Factory Racing
;2015 - Trek Factory Racing
: De Pannen kolmen päivän ajo, 2. sija
;2016 - Trek-Segafredo
;2017 - Veranda's Willems - Crelan
;2018 - Veranda's Willems - Crelan
;2019 - Corendon - Circus

## Lähteet
*Stijn Devolder Trap&ndash;Friis-tietokannassa 
*Stijn Devolder Cycling Archives -tietokannassa
Irma Tapio

**Irma Birgitta Tapio**, o.s. *Niemi* (s. 23. huhtikuuta 1946 Tornio) on suomalainen laulaja, joka aloitti julkisen esiintymisensä Markus-sedän lastentunneilla radiossa jo 1950-luvulla. Tapio kuuluu yhtenä jäsenenä yhtyeeseen Pirkan neidot (muut jäsenet Pirkkoliisa Tikka, Pirjo Nallikari [nyk. Latvala] ja Maija Vikman [nyk. Salo]).

Irma Tapio on laulanut taustalaulajana monilla levytyksillä. Hän on laulanut myös mainos- ja elokuvamusiikkia. Tunnetuimpia näistä ovat *[[Uuno Turhapuro]]* -tunnusmusiikki (yhdessä Monica Aspelundin kanssa) sekä Speden elokuvan *[[Noin seitsemän veljestä]]* laulu "Kaikki leikkimöikkelöi ja koikkeloi".

Tapio on osallistunut moniin *[[Syksyn sävel]]iin* ja Euroviisuihin taustakuorolaisena. Tapio osallistui 1976 Fredin kanssa Eurovision laulukilpailun finaaliin Haagissa kappaleella "Pump Pump" ja lauloi myös Pariisissa vuonna 1978 Seija Simolan taustakuorossa. Tapio on vaikuttanut myös lauluyhtye Lasasissa, joka esitti *Syksyn sävel* -kilpailussa Erik Lindströmin kappaleen "Kumpaa tietä kuljet?" 1971. Yhtyeessä olivat mukana lisäksi Monica Aspelund, Pentti Lasanen ja Martti Metsäketo.

Tapio on kuulunut myös lauluyhtye Finnjet Singersiin (Tapio, Maija Hapuoja, Martti Metsäketo ja Pentti Lasanen), joka teki usealla kielellä Finnjet-laivan tunnusmusiikin. 1987 perustettiin Fantastic Four -lauluyhtye (muut jäsenet Marjo-Riitta Kervinen, Martti Metsäketo ja Kai Hyttinen, jonka tilalle 1990 tuli Arto Alaspää), joka taustalaulujen ohella keikkaili Suomen festivaalien lisäksi myös ulkomailla.

Irma Tapio oli lähes parikymmentä vuotta Helsingin Kaupunginteatterin lauluavustajana musikaaleissa. Hän on ollut mukana monissa kuoroissa, mm. Radion Sinfoniakuorossa ja Savonlinnan Oopperakuorossa. Vuodesta 1997 hän on myös toiminut managerina Adiemus Singers -yhtyeelle, joka on esiintynyt ympäri maailmaa Karl Jenkinsin johdolla. Hän on myös toiminut AiA-yhtyeen managerina.

The Sixties Blondies (Eeva-Leena Pokela, Kati Borg-Penttilä ja Irma Tapio) esittää 60-luvun ”tyttöyhtyemusaa” ja on syntynyt Back to the Sixties -yhdistyksen toiminnassa, kuten Sixties' Singerskin. Siinäkin laulaa IrmaTapio. Keväällä 2015 perustetussa Kodinkynttilät triossa laulavat Sonja Lumme, Monna Kamu ja Irma Tapio.

Kun Kodinkynttilöiden liekki sammui, perustettiin trio Donnat, jossa laulavat Sonja Lumme, Eija Kantola ja Irma Tapio

Myös Irma Tapion tytär Nina Tapio on tunnettu laulaja.

## Diskografia
* Autio talo (1966)
* Iso lintu merikotka (1966)
* Folkkis kokoomalevy (1967)
* Eino Virtasen kuorolevy
* Hopoti hopoti (1976)
* Ihmiseltä ihmiselle (1978)
* Fantastic Four (1992)
* Fantastic Four: Jouluiloa (2002)

## Lähteet
* 

### Viitteet

## Aiheesta muualla
* 
* Pump pump -kappale Ylen Elävässä arkistossa
Neuwied

**Neuwied** on kaupunki Rheinland-Pfalzin osavaltiossa läntisessä Saksassa. Se on Neuwiedin piirikunnan hallintokaupunki ja sijaitsee Reinjoen oikealla rannalla noin kymmenen kilometriä Koblenzista luoteeseen. Kesäkuussa 2020 kaupungissa asui 64&nbsp;857 asukasta. Neuwiedin pinta-ala on 86,50 neliökilometriä ja sen asukastiheys on 750 as./km². Kaupunki on jaettu 13 kaupunginosaan.

Neuwiedin kaupunki perustettiin vuonna 1653. Kaupunki kasvoi nopeasti, osin sen uskonnonvapauden vuoksi. Neuwiedin nähtävyyksiin lukeutuu muun muassa vuonna 1799 rakennettu Schlosstheater, Engersin kaupunginosassa sijaitseva myöhäisbarokkia edustava Engersin linna ja paikallishistoriaa esittelevä museo Roentgen-Museum. Kaupungissa on myös useita vanhoja kirkkoja.

## Lähteet

## Aiheesta muualla

* Kaupungin viralliset sivut
Colosseum (täsmennyssivu)

**Colosseum** voi tarkoittaa ainakin seuraavia asioita:

*Colosseum, kuuluisa amfiteatteri Roomassa
*Colosseum, brittiläinen jazz-rock-yhtye
*Colosseum II, brittiläinen fuusiojazz-yhtye
*Colosseum, suomalainen funeral doom -yhtye
*Colosseum, Wolfgang Kramerin ja Markus Lübken suunnittelema lautapeli
*Colosseum, elokuvateatteri Oslossa
*Pokémon Colosseum, Pokémon-peli GameCube-konsolille.
*Colosseum Business Center eli nykyinen Virtatalo, rakennus Vantaan Myyrmäessä
Kaupunginprefekti

**Kaupunginprefekti** () oli tärkeä roomalainen virkamies jonka valta ulottui 100 roomalaisen peninkulman päähän Rooman kaupungista. Kaupungin ulkopuolella vastaava valta oli pretoriaaniprefekteillä.

Virka oli olemassa jo Rooman kuningasajalla, jolloin kaupunkiprefekti toimi Rooman kuninkaan sijaisena kun tämä oli poissa kaupungista. Kaupunginprefekti hävisi kuitenkin tasavallan aikana. Augustus perusti viran uudelleen. Virkaan nimitettiin senaattorisäädyn jäsen, yleensä entinen konsuli. Kaupunkiprefektin tärkein tehtävä oli pitää yllä järjestystä kaupungissa Rooman "poliisin" cohortes urbanaen avulla. Myöhäisantiikissa myös Konstantinopolissa oli oma kaupunkiprefektinsä. 

## Lähteet
*
Kirsty Balfour

**Kirsty Balfour** (s. 21. helmikuuta 1984, Edinburgh) on skotlantilainen rintauimari.

Balfour voitti kultaa 200&nbsp;m rintauinnissa vuoden 2006 uinnin pitkän radan Euroopanmestaruuskilpailuissa ja hopeaa vuoden 2007 uinnin maailmanmestaruuskilpailuissa.

## Ennätykset
Pitkällä radalla
* 200&nbsp;m rintauinti 2:24.04 (euroopanennätys)
* 100&nbsp;m rintauinti 1:07.83 (Britannian ennätys)
* 50&nbsp;m rintauinti 32.13

Lyhyellä radalla
* 200&nbsp;m rintauinti 2:22.73 (Britannian ennätys)
* 100&nbsp;m rintauinti 1:07.83 (Britannian ennätys)
* 50&nbsp;m rintauinti 32.06
My Winter Storm

__NOTOC__
**My Winter Storm** on Tarja Turusen sooloalbumi, joka julkaistiin 19. marraskuuta 2007. Albumi nousi julkaisuviikollaan Suomen virallisen listan sijalle 1. ja sen tukkumyynti ylitti Suomessa kultalevyrajan eli 15&nbsp;000 kappaletta jo sen ilmestymispäivänä. Myöhemmin albumi ylitti Suomessa platinalevyn rajan.

Albumin on tuottanut Daniel Presley ja levyllä soittavat basisti Doug Wimbish, kitaristi Alex Scholpp, rumpali Earl Harvin ja kosketinsoittaja Torsten Stenzel. Albumilla on coverversio Alice Cooperin kappaleesta ”Poison”. Albumin ensimmäinen singlejulkaisu oli *I Walk Alone*, josta julkaistiin myös kaksi erilaista videota. Toisena singlenä julkaistiin *Die Alive* ja sen video. Kolmas single *Enough* julkaistiin ainoastaan internetissä Englannissa.

## Kappaleet

### Original Version
# 
# 
# 
# 
# 
# 
# 
# 
# 
# 
#  (Alice Cooper -cover)
# 
# 
# 
# 
# 
# 
# 

### Deluxe Edition
# Ite, Missa Est
# I Walk Alone
# Lost Northern Star
# Seeking for the Reign
# The Reign
# The Escape of the Doll
# My Little Phoenix
# Die Alive
# Boy and the Ghost
# Sing for Me
# Oasis
# Poison (Alice Cooper -cover)
# Our Great Divide
# Sunset
# Damned and Divine
# Ciarán´s Well
# Minor Heaven
# Calling Grace
# Damned Vampire & Gothic Divine
# I Walk Alone (Artist Version)
# I Walk Alone (In Extremo Remix)

;Bonus DVD:
# Photo Gallery
# I Walk Alone (Single Version Video)
# I Walk Alone (Artist Version Video)
# I Walk Alone (Making of the Video)
# My Winter Storm (Making of the Album)

### Extended Special Edition
;CD 1
# Ite, Missa Est
# I Walk Alone
# Lost Northern Star
# Seeking for the Reign
# The Reign
# The Escape of the Doll
# My Little Phoenix
# Boy and the Ghost
# Sing for Me
# Oasis
# Poison (Alice Cooper -cover)
# Our Great Divide
# Sunset
# Damned and Divine
# Die Alive
# The Seer (Deleted Scene)
# Minor Heaven
# Ciarán’s Well
# Calling Grace

;CD 2
# Enough
# The Seer (feat. Doro Pesch)
# Lost Northern Star (Tägtgren Remix)
# Wisdom of Wind
# The Reign (Scoremix)
# Die Alive (Alternative Version)
# Boy and the Ghost (Izumix)
# Calling Grace (Full Version)
# Lost Northern Star (Ambience Sub Low Mix)
# Damned and Divine (Live in Kuusankoski)
# You Would Have Loved This (Live in Kuusankoski)
# Our Great Divide (Live in Kuusankoski)
# Ciarán's Well (Live in Kuusankoski)

## Arvostelut
* AllMusic: 
* Blabbermouth: 6/10
* Desibeli.net: 
* Imperiumi: 7/10
* Soundi: 
* V2.fi: 

## Lähteet

## Aiheesta muualla
* Albumin virallinen sivusto
* 
*
Erakkotinami

**Erakkotinami** (*Tinamus solitarius*) on Etelä-Amerikassa elävä heikosti lentotaitoinen isotinamien sukuun kuuluva tinamilintu.

## Koko ja ulkonäkö
Linnun pituus on noin 45&nbsp;cm. Molemmat sukupuolet ovat samannäköisiä ja väriltään harmaansinisiä. Linnulla on pieni pää, kapea kaula, iso pyöreänoloinen ruumis ja lyhyet siivet. Se on lähes pyrstötön.

## Levinneisyys
Lintua tavataan Itä-Brasiliassa, Kaakkois-Paraguayssa ja Koillis-Argentiinassa.

## Elinympäristö
Lintu viihtyy sademetsien aluskasvillisuuden seassa. Erakkotinami on paikkalintu.

## Lisääntyminen
Pesä on vuorattu ruohoilla ja korsilla ja sijaitsee metsänpohjalla. Puolisot rakentavat pesän yhdessä. Koiras hautoo munat. Mikäli koiras on ravinnonhaussa, se peittää ennen lähtöään munat kuivilla lehdillä.

## Ravinto
Erakkotinami syö enimmäkseen kasveja, hedelmiä ja siemeniä sekä ajoittain hyönteisiä.

## Lähteet
David Davies

**David Davies** (s. 3. maaliskuuta 1985 Barry, Wales) on brittiläinen uimari.

Davies osallistui vuoden 2002 kansainyhteisön kisoihin ja voitti nuorten Euroopan-mestaruuden vuonna 2003. Ateenan olympialaisissa vuonna 2004 hän osallistui 1&nbsp;500&nbsp;m vapaauintiin ja voitti hopeaa Euroopan-ennätysajalla (14.45,95). Vuoden 2005 maailmanmestaruuskilpailuissa hän voitti samalla matkalla pronssia. 

Kansainyhteisön kisoissa vuonna 2006 hän voitti kultaa 1&nbsp;500&nbsp;m vapaauinnissa ja pronssia 400&nbsp;m:n matkalla. Eindhoven in EM-kisoissa 2008 Davies voitti hopeaa 1&nbsp;500&nbsp;m vapaauinnissa. Pekingissä 2008 Davies jäi 1&nbsp;500&nbsp;m kuudenneksi, eikä pystynyt näin puolustamaan Ateenan mitaliaan. Davies pääsi kuitenkin mitalikantaan ensimmäistä kertaa ohjelmassa olleessa avovesiuinnissa, jossa Davies hävisi täpärästi kultakamppailun alankomaalaiselle Maarten van der Weijdenille.

## Lähteet
Mustapitkäjalka

**Mustapitkäjalka** *(Himantopus novaezelandiae)* on äärimmäisen uhanalainen avosetin ja pitkäjalan sukuinen lintu. Maailman kanta on alle sata yksilöä; lajia pitää hengissä lintujen tarhaus.

## Koko ja ulkonäkö
Mustapitkäjalka kasvaa noin 40 senttimetriä pitkäksi ja aikuinen yksilö voi painaa noin 220 grammaa. Nuorten yksilöiden höyhenpeite on valkomusta, mutta noin 18 kuukauden iässä höyhenpeite muuttuu täysin mustaksi. Mustapitkäjaloilla on pitkät, punaiset jalat.

## Levinneisyys
Mustapitkäjalka elää Uuden-Seelannin eteläsaarella. Sen harvinaistumiseen ovat vaikuttaneet ihmisen saarille tuomat lajit kuten kissa, rotta ja hilleri sekä sopivan elinalueen menetys muun muassa vesivoimaloiden rakentamisen ja maanviljelyn seurauksena.

## Pesiminen ja lisääntyminen
Mustapitkäjalka saavuttaa lisääntymiskyvyn kahden–kolmen vuoden iässä. Linnut ovat yksiavioisia. Linnut saattavat lisääntyä myös lähisukuisen pitkäjalan kanssa, mikäli mustapitkäjalkapartneria ei ole saatavilla. Pesä rakennetaan vakaalle maalle joen, puron tai suon reunustoille. Parin naaras ja uros hautovat muniaan 25 päivän ajan, jonka jälkeen poikaset kuoriutuvat.
Vuonna 1981 elossa oli ainoastaan 23 yksilöä. Vuonna 2005 lukumäärä oli noussut 55 yksilöön suojelutoimien ansiosta, ja vuonna 2016 noin 93 luonnossa elävään yksilöön.

Lisääntymistä haittaa ja lajin lukumäärän kehitystä hidastaa poikasilla tavattava sairaus, joka vaikuttaa noin 10 prosenttiin poikasista, johtaen usein sairastuneen poikasen kuolemaan ennen 35 päivän ikää. Lisäksi lajin elintavat ja laajoille alueille ulottuvat elinalueiden muutokset estävät lajin tehokkaan suojelun yksittäisillä suojelualueilla, mikä johtaa korkeaan kuolleisuuteen luonnossa; noin 70 prosenttia nuorista yksilöistä kuolee ennen lisääntymisiän saavuttamista petoeläimien saaliina.

## Ravinto
Mustapitkäjalka syö vedestä selkärangattomia, pieniä kaloja ja simpukoita.

## Lähteet
Efraim Sneh

**Efraim Sneh** (‎, s. 19. syyskuuta 1944 Tel Aviv, Israel) on israelilainen lääkäri ja poliitikko. Hän oli työväenpuolueen edustaja knessetissä 1992–2008. Hän on työväenpuolueen parlamenttiryhmän johtaja. Vuosina 1994–1996 hän oli terveyministeri, sitten vuodesta 1999 apulaispuolustusministeri, vuoteen 2002 liikenneministeri ja jälleen 2006–2007 apulaispuolustusministeri.

## Lähteet
Nagareyama-centralparkin rautatieasema

**Nagareyama-​centralparkin rautatieasema** (, *Nagareyama-​sentorarupāku-eki*) on rautatieasema Nagareyamassa Chiban prefektuurissa, Japanissa. Se on Tsukuba Expressin 11. asema. Asema avattiin 24. elokuuta 2005.

## Aiheesta muualla
Dresdenin linna

**Dresdenin linna** () on linna saksalaisessa Dresdenin kaupungissa. Se toimi 1547–1806 Saksin vaaliruhtinaiden ja 1806–1918 Saksin kuningaskunnan hallitsijoiden asuinpaikkana. Linna on yksi Dresdenin vanhimmista rakennuksista ja rakennushistoriallisesti hyvin tärkeä. Linnassa ovat edustettuina kaikki tyylisuunnat romaanisesta historismiin.

## Historia
Alkuperäinen linna oli vuoden 1200 tienoilla rakennettu romaaninen linnake. Linnaketta laajensi rakennusmestari Arnold von Westfalen 1471–1474. 1500-luvun puolivälissä linnaa uudistettiin renessanssin tyylisuunnan mukaisesti. Vuoden 1701 suuren tulipalon jälkeen August II Väkevä uudelleenrakennutti huomattavan osan linnasta barokin tyylisuuntaa edustavaksi. 1800- ja 1900-lukujen vaihteessa linnaa uudistettiin uusrenessanssin hengessä Wettinin dynastian 800-vuotisjuhlien kunniaksi.

Linna kärsi pahoja vaurioita ilmapommituksissa 1945. Vuonna 1946 linnan ylle asennettiin väliaikainen kattorakennelma. Linnan varsinainen jälleenrakentaminen museokokonaisuudeksi suoritettiin 1985–2019.

## Kuvagalleria

Dresden-1262-Hofkirche-Residenzschloss-2008-gje.jpg
Dresden-1354-Zwinger-Residenzschloss-2008-gje.jpg
Dresden-2276-Residenz-Stallhof-Langer Gang-2015-gje.jpg
Dresden-2282-Residenz-grosser Schlosshof-2015-gje.jpg
Dresden-2286-Residenz-grosser Schlosshof-Ornament-2015-gje.jpg
Dresden-2306-Residenz-grosser Schlosshof vom Hausmannsturm-2015-gje.jpg


## Aiheesta muualla

* Tietoa linnasta Dresdenin matkailusivustolla
Seututie 434

**Seututie 434** on Etelä-Savossa kulkeva seututie. Tie kulkee Puumalan Luukkosenkylästä Juvan kirkonkylään. Tieosuus on mäkinen ja mutkainen ja nopeusrajoitus on pääosin 80 kilometriä tunnissa.

## Reitti ja tieyhteydet
* Luukkosenkylä (kantatie 62)
* Ryhälä (yhdystie 15165)
* Sairalanmäki (seututie 435)
* Kaskii (seututie 436)
* Lauteala (yhdystie 15164)
* Kiiskilänniemi (yhdystie 15166)
* Järvenpää (yhdystie 15158)
* Kettula (yhdystie 15163)
* Juva (valtatie 14)

## Lähteet

*
*
*
Töyhtötinami

**Töyhtötinami** (*Eudromia elegans*) on Etelä-Amerikassa elävä töyhtötinamien sukuun kuuluva tinamilintu.

## Koko ja ulkonäkö
Linnun pituus on noin 40&nbsp;cm. Sukupuolet ovat samannäköiset. Lajille on tunnusomaista pitkä ja ohut ylöspäin kaartuva töyhtö. Töyhtötinamilla on harmaankirjava höyhenpuku. Muista tinamilajeista poiketen lajilla on vain kolme varvasta, koska takavarvas puuttuu.

## Levinneisyys
Lintua tavataan Etelä-Chilessä, ja Argentiinassa.

## Elinympäristö
Töyhtötinami on paikkalintu, joka viihtyy kuivassa avomaastossa ja harvapuisissa metsissä. Sitä tavataan vuorten rinteillä aina 3000 metrin korkeuteen saakka.

## Lisääntyminen
Pesiminen tapahtuu matalaan maakuoppaan, usein matalan pensaan juurella. Hautominen on koiraan vastuulla.

## Ravinto
Töyhtötinamin ravintoa ovat lehdet, siemenet, hedelmät, hyönteiset.

## Lähteet
Dublinin raitioliikenne

**Luas** on Dublinin vuonna 2004 käyttöönotettu pikaraitiotie, joka käsittää kaksi erillistä linjaa, punaisen linjan (, ) sekä vihreän linjan (, ). Punaista linjaa jatkettiin vuonna 2009 ja 2011 ja vihreää vuonna 2010.

Raitiotien raideleveys on rautateillä yleisesti käytetty 1&nbsp;435&nbsp;mm. Vaunukalustona käytetään ranskalaisen Alstomin valmistamia Citadis-tyypin nivelvaunuja. Raitiotien liikennöitsijänä toimii Veolia Transport Ireland.

Luas-raitiotien rakentaminen oli Euroopan unionin osaksi rahoittama hanke. Euroopan unioni myönsi varat myös laajennukseen, joka valmistui vuonna 2017.

## Lähteet

## Aiheesta muualla

* Luas
Veronica Guerin (elokuva)

**Veronica Guerin** (videolevityksessä ja televisiossa suomeksi myös *Veronica Guerin – totuuden puolesta*) on Joel Schumacherin ohjaama elokuva vuodelta 2003. Elokuva kertoo irlantilaisesta toimittajasta Veronica Guerinistä.

## Juoni

Veronica Guerin oli *[[Sunday Independent]]* -lehden toimittaja, joka kirjoitti Dublinin huumekaupasta. Elokuva alkaa Guerinin 26. kesäkuuta 1996 tapahtuneella murhalla. Sitten siirrytään seuraamaan edeltäneiden 18 kuukauden tapahtumia, jotka johtivat hänen murhaamiseen. Guerin ryhtyy tutkimaan Dublinin huumekauppaa ja aloittaa lapsinarkkareita, jotka pistävät itseään kaduilla. Tutkimukset johtavat diilereiden jäljille. Hänellä  on joitain lähteitä alamaailmassa ja näistä tärkeimpänä on John Traynor. Tutkimusten edetessä huumekauppiaat pyrkivät vaimentamaan Guerinin. Hänet hakataan ja hänen lapsensa henkeä uhataan. Traynor johtaa Guerinin "The Monk" Hutchin jäljille. Tämä ei kuitenkaan ole syyllinen. Traynorin harhautuksesta, väkivallan uhasta, ja perheensä peloista huolimatta Guerin jatkaa työtään. Lopulta John Gilligan, joka toimii huumekaupan taustalla, murhauttaa Guerinin. Marttyyrimainen kuolema johtaa elokuvassa Irlannin hallinnon toimiin huumekauppaa vastaan.

## Rooleissa

## Arvioita
*Turun Sanomien* Päivi Valotien mielestä *Veronica Guerin* on paisuteltu ja pateettinen melodraama, joka lipsahtaa kiusallisen lähelle henkilöpalvontaa ylentäessään nimihenkilönsä täydelliseksi marttyyriksi. Samalla tarinan sankaritar jää tylsistyttävän yksiulotteiseksi ja kaavamaiseksi hahmoksi, jota ei pelasta edes osaava ja karismaattinen Cate Blanchett.

## Lähteet

## Aiheesta muualla
* 
* 
*
Huhuilijatinami

**Huhuilijatinami** (*Crypturellus undulatus*) on Etelä-Amerikassa elävä ruskotinamien sukuun kuuluva tinamilintu. Huhuilijatinamiparit ja perheparvet voivat kommunikoida keskenään viheltävillä äänillä.

## Koko ja ulkonäkö
Linnun pituus on noin 28&nbsp;cm. Lajin sukupuolet ovat samannäköiset ja höyhenistö on vahvasti poikkijuovainen. Huhuilijatinamin yläosa on harmaanruskea, pyrstö mustanharmaa. Huhuilijatinamilla on valkoiset posket ja harmaa kurkku, jossa on valkoisia täpliä. Lajin jalat ovat kellahtavanvihreät.

## Levinneisyys
Lajia tavataan Itä- ja Etelä-Kolumbiassa, Etelä-Venezuelassa, Lounais-Guyanassa, Itä-Ecuadorissa, Brasilian sademetsävyöhykkeellä, Boliviassa, Paraguayssa ja pohjoisimmassa Argentiinassa.

## Elinympäristö
Huhuilijatinami on paikkalintu, joka viihtyy aarnimetsissä sekä matalassakin pensas- ja tiheikkökasvillisuudessa.

## Lisääntyminen
Koiras parittelee useiden naaraiden kanssa, jotka kulkevat koiraalta toiselle. Pesä on matala maakuoppa, tiheän kasvillisuuden suojassa. Pesässä voi olla usean eri naaraan munimia munia, joita koiras hautoo.

## Ravinto
Huhuilijatinamin ravintoa ovat marjat, hedelmät ja hyönteiset.

## Lähteet
Dresdenin synagoga

**Dresdenin synagoga** on synagoga saksalaisessa Dresdenin kaupungissa, Altstadtin eli vanhankaupungin laidalla. 

## Vanha synagoga
Dresdenin vanha synagoga rakennettiin vuosina 1839–1840 saksalaisen arkkitehdin Gottfried Semperin suunnitelmien pohjalta. Se tuhosivat natsit kristalliyönä vuonna 1938. Ainoa siitä jäljelle jäänyt esine on sen katossa sijainnut Daavidin tähti. 

## Uusi synagoga
Dresdenin uusi, nykyinen synagoga rakennettiin samalle paikalle kuin Semperin suunnittelema aiempi synagoga. Sen suunnittelusta ovat vastanneet arkkitehdit Rena Wandel-Hoefer ja Wolfgang Lorch. Heidät valittiin tehtävään kansainvälisen arkkitehtikilpailun tuloksena. Synagoga vihittiin käyttöön vuonna 2001 ja vuonna 2002 se valittiin vuoden eurooppalaiseksi rakennukseksi.

## Aiheesta muualla
* Tietoa synagogasta Dresdenin kaupungin sivuilla 
* Jüdische Geschichte und Kultur: Neue Synagoge Dresden
Timo Tervo

**Timo Tervo** (oik. **Timo Antero Tervomaa**; 28. tammikuuta 1950 Jokioinen – 24. lokakuuta 2014 Espoo) oli suomalainen laulaja, säveltäjä, sanoittaja ja sovittaja. Ennen soolouraansa Tervo toimi Erkki Liikasen Aikapommi-yhtyeessä laulajana. Vuonna 1969 Tervo osallistui *[[Syksyn sävel|Syksyn säveleen]]* ja sijoittui kappaleella "Maailmantäysi aikaa" kahdeksanneksi. Kappale julkaistiin myös singlenä. 1970-luvun alussa Tervo liittyi Karma-yhtyeeseen. Karman hajottua Tervo lauloi duettona yhdessä Sinikka Niittykosken kanssa nimellä Sini & Timo, ja kaksikko julkaisi yhden albumin. Vuonna 1985 Tervo aloitti varsinaisen soolouransa. Tervo julkaisi kahdeksan albumia ja hänen tunnetuimpia kappaleitaan olivat muun muassa "Tule lähemmäksi", "Katseen kosketus" ja vuonna 1969 julkaistu "Maailmantäysi aikaa".

Tervo kuoli liikehermoja rappeuttavaan ALS-tautiin. Hän oli kuollessaan 64-vuotias. Timo Tervon tytär Jonna Tervomaa on myös laulaja.

## Diskografia
* *[[Tule lähemmäksi]]* (1985)
* *[[Timo Tervo (albumi)|Timo Tervo]]* (1986)
* *[[Parhaat (Timo Tervo)|Parhaat]]* (1987)
* *[[Päivieni juoksu]]* (1989)
* *[[Kuppi kahvia]]* (1991)
* *[[Tää päivä hääpäivä]]* (1995)
* *[[Lasi viiniä]]* (1996)

## Lähteet
*  

### Viitteet

## Aiheesta muualla
* 
* 
* 
* 
* Timo ja Jonna vuoden 1988 euroviisukarsinnassa Ylen Elävässä arkistossa
Takapulpetin poika

**Takapulpetin poika** () on kirjailija Louis Sacharin nuortenkirja vuodelta 1987. Kirjan on suomentanut Suvi Mikkola ja kustantanut suomeksi Otava 2003.

## Juoni

Kirjan päähenkilö on eristäytynyt ja epäsuosittu 12-vuotias poika Bradley Chalkers, joka on viidennellä luokalla. Suomenkielinen nimi tulee siitä, kun Bradley istuu aina luokan taaimmaisessa pulpetissa. Kouluun tulee uusi oppilas Jeff Fishkin, joka ystävystyy hetkellisesti Bradleyn kanssa. Huonon koulumenestyksensä ja käytöksensä takia Bradley lähetetään uudelle koulukuraattorille, Carla Daviesille. Bradley on todella torjuva ja ihmettyy, kun Carla ei inhoa häntä. Bradley ei halua, että Jeffillä olisi muita ystäviä hänen lisäkseen ja yrittää torjua kolme tyttöä, jotka yrittävät tutustua Jeffiin. Kirjan englanninkielinen nimi tulee kohdasta, jossa Jeff joutuu vahingossa tyttöjen vessaan ja tapaa ensi kertaa yhden tytöistä, Colleen Verigolden. Bradley kyllästyy, kun tytöt yrittävät saada Jeffiltä huomiota ja erehtyy uhkailemaan näitä, mutta saa selkäänsä ja juoksee pakoon. Bradley saa mustan silmän, mutta valehtelee äidilleen Jeffin olevan syyllinen, koska kokee Jeffin pettäneet hänet olemalla tytöille liian ystävällinen. Jeff ystävystyy pian muiden koulun poikien kanssa, jotka vihaavat Bradleytä, ja päättää unohtaa tämän. 
   
Hitaasti Bradley alkaa pitää Carlasta, kun huomaa tämän neuvojen auttavan koulumenestyksessä ja ystävien saamisessa. Jeffiin ihastunut Colleen yrittää pyytää tätä syntymäpäivilleen, mutta koviksen roolissaan Jeff kieltäytyy tästä kylmästi. Tytöistä Melinda Birch löylyttää Jeffin, ja tämä väittää Bradleyn lyöneen häntä. Jeff ja Bradley kuitenkin ystävystyvät uudelleen ja Bradley otetaan mukaan Jeffin kaveriporukkaan. Bradley ihastuu koulukuraattoriin, muttei kerro tästä kenellekään, vaikkakin Bradleyn sisko Claudia saa sattumalta tietää. Riidasta huolimatta Colleen on edelleen ihastunut Jeffiin ja tämän muututtua ystävällisemmäksi pyytää uudelleen tätä syntymäpäivilleen. Myös Bradleyn muututtua tavalliseksi pojaksi kutsuu Colleen hänetkin, ja saa myöntävän vastauksen.

Koululaisten vanhemmat järjestävät kokouksen, jossa kritisoidaan ankarasti koulukuraattorin pitämistä koulun palkkalistoilla, ja lopulta Carla päätetäänkin siirtää opettajaksi toiseen kouluun. Bradley syyttää Carlaa siirrosta, koska ei halua joutua tästä eroon. Carla pyytää häntä käymään vastaanotolla vielä kahtena viimeisenä päivänä, mutta protestiksi Bradley jättää tulematta. Carla jättää Bradleylle kirjeen, ja Bradley antaa Carlalle anteeksi. Bradley menee yhdessä Jeffin kanssa Colleenin syntymäpäiville, joilla on myös Melinda, mutta kaikki vihanpito on loppunut.

## Lähteet
* Takapulpetin poika. Kirjasampo.fi. Viitattu 16.6.2020 (Kirjan tiedot)
Anna-Kaisa Hermunen

**Anna-Kaisa Hermunen**, o.s. **Hänninen**, () oli suomalainen toimittaja. Hän juonsi 1990-luvulla alkuun Kolmoskanavalla ja myöhemmin MTV3:lla esitettyä haastatteluohjelmaa *Hermunen*. Ohjelmaa esitettiin Kolmoskanavalla syksystä 1991 lähtien. Keväällä 2001 MTV3 irtisanoi 30&nbsp;työntekijää, joukossa Hermunen. Ennen televisiotoimittajan uraansa hän työskenteli Yleisradion ajankohtaistoimituksen toimittajana vuosina 1972-1985.

## Yksityiselämä

Hermunen oli maanviljelysneuvos Marja Kallion sisar.

Hermunen kuoli sairauteen kotonaan 71-vuotiaana.

## Lähteet

## Aiheesta muualla

* Anna-Kaisa Hermunen kritisoi toimittajia &bull; Hermunen Suomen Televisio -ohjelman haastattelussa *Yle Elävä arkisto*
*
Paksunokkauikku

**Paksunokkauikku**, aikaisemmalta nimeltään **kirjonokkauikku** (*Podilymbus podiceps*) on pieni, läntisen pallonpuoliskon laajimmalle levinnyt uikkulaji. Atitlaninuikun kuoltua sukupuuttoon se on kirjonokkauikkujen suvun (*Podilymbus*) ainut elävä uikkulaji.

## Koko ja ulkonäkö
Paksunokkauikku on 38&nbsp;senttiä pitkä, ruskea, pieni, pitkäkaulainen ja nimensä mukaisesti paksunokkainen (nokka on lyhyt ja korkea). Ruumiinmuoto on samaten lyhyt ja korkea, ja pesimäaikana lajin tunnistaa mustista juovista kurkussa ja nokassa. Sukupuolet ovat samannäköiset.

## Levinneisyys
Laji pesii Kanadassa, Yhdysvalloissa ja suuressa osassa Etelä-Amerikkaa. Pohjoisessa pesivät linnut ovat muuttolintuja, jotka siirtyvät etelän vesille isoina parvina. Tropiikissa elävät yksilöt ovat paikkalintuja. Lajia on tavattu pari kertaa myös Euroopassa harhautuneena.

## Lisääntyminen
Pesä kelluu veden pinnalla ja se on tehty kasveista.

## Ravinto
Paksunokkauikku sukeltaa ruuakseen äyriäisiä, kaloja ja muita vesien pieneläimistöä.

## Lähteet
Biologinen vedenpuhdistus

**Biologisella vedenpuhdistuksella** tarkoitetaan veden puhdistamista käyttäen biokemiallisia prosesseja ja biologisia organismeja, kuten bakteereita. Biologiset prosessit voivat olla aerobisia tai anaerobisia. Menetelmällä voidaan puhdistaa vedestä tavanomaisten ravinteiden (typpi ja hiili) lisäksi monia erittäin myrkyllisiä kemikaaleja, kuten hiilivetyliuottimia ja isosyanaattia.

Biosuotimia eli bioreaktoreita on olemassa eri kokoisia käyttötarkoituksesta ja tyypistä riippuen aina pienistä akvaariosuotimista valtaviin jätevedenpuhdistuslaitoksiin asti.

Jotkin ravinteet (kuten fosfori) ja kiintoaineet on helpompaa poistaa vedestä mekaanisesti tai kemiallisilla ja fysikaalisilla menetelmillä. Tavallisesta kotitalousjätevedestä puhdistetaan lähinnä kiintoaineet ja ravinteet kuten typpi, hiili ja fosfori.

Biologinen vedenpuhdistamo on yksi jätevedenpuhdistuksen menetelmä. Se on järjestelmä, jossa tietyn alueen tai itsenäisen yksikön, kuten esimerkiksi laivan, jätevedet kootaan yhteen pisteeseen. Ensin jätevedestä suodatetaan pois kiinteät yksittäiset kappaleet, malliesimerkkinä viemäriin joutuneet hammasproteesit. Sitten liete johdetaan altaaseen, jossa on tarkoitusta varten kasvatettu bakteerikanta, joka elää likaveden ravinteilla. Kun ravinteet on kulutettu, vesi poistuu altaasta sellaisen suodattimen läpi, että bakteerit jäävät altaaseen. Nyt vesi kulkee vielä erillisen selkeytysprosessin läpi ja voidaan pumpata joko poistoviemäriin, imeyttää maahan tai laivassa laskea mereen. 

## Katso myös
* Jätevedenpuhdistus
Umpimähkä

**Umpimähkä** on keino, jolla muinoin saatiin tuli säilymään esimerkiksi yön yli.

Hehkuvat hiilet peitettiin yleensä tuhkalla. Aamummalla sitten "puhallettiin umpimähkään" eli kaiveltiin kasaa ja valittiin hiili, jota yritettiin saada puhaltamalla hehkumaan. Valintaa jatkettiin sattumanvaraisesti kunnes löytyi hiili, jossa tuli oli säilynyt.

Nykyään umpimähkällä tai umpimähkäisyydellä tarkoitetaan puhekielessä sattumanvaraisten valintojen tekemistä missä tahansa tilanteessa.

## Katso myös
*Mähkä

## Lähteet
* 

## Aiheesta muualla
*Mistä moinen sanonta? 
*YLE - Viikon kysymys 
*[Kotimaisten kielten tutkimuskeskus - Umpimähkään](https://www.kotus.fi/nyt/kolumnit/kieli-ikkuna_(1996_2010)/umpimahkaan)
Steed Malbranque

**Steed Malbranque** (s. 6. tammikuuta 1980 Mouscron, Belgia) on ranskalainen jalkapalloilija, joka edustaa kaudella 2011/2012 Ranskan Ligue 1:ssä pelaavaa Olympique Lyonnais'ta. Pelipaikaltaan Malbrangue on keskikenttäpelaaja.

## Lyon

Malbranque aloitti uransa Lyonissa, jossa hän vuosien 1995 ja 1997 välillä oli voittamassa alle 15-vuotiaiden mestaruutta kahdesti, alle 17-vuotiaiden Cupin ja reservimestaruutta. Samalla hän toimi myös Ranskan alle 18-vuotiaiden kapteenina.

Edustusjoukkueessa Malbranque debytoi 21. helmikuuta 1998 1-1 tasapeliin päättyneessä ottelussa Montpellier’ta vastaan. Neljän kauden aikana Lyonissa Malbranquelle kertyi yhteensä 87 liigaottelua valkopaidoissa. Sen lisäksi hän sai kokemusta Euroopan kentiltä Mestarien liigasta ja UEFA Cupista.

## Fulham

Malbranque siirtyi Englannin kentille vuonna 2001, kun Fulham maksoi keskikenttäpelaajasta 4,5 miljoonaa puntaa. Debyyttinsä uudessa seurassa hän teki Old Traffordilla ottelussa Manchester Unitedia vastaan. Avauskaudellaan ranskalainen tykitti kymmenen maalia.

Malbranque pelasi lontoolaisjoukkueessa viisi vuotta, jonka aikana hänet nähtiin kentällä yhteensä 211 ottelussa. Maaleja hän teki 44 (mukaan lukien Fulhamin euro-ottelut UEFA Cupissa kaudella 2002-03). Kaudella 2002-03 Malbranque oli Fulhamin paras maalintekijä 13 maalillaan ja auttoi joukkuetta putoamiskamppailussa. Ranskalaistuneella Malbranquella oli myös mahdollisuus edustaa Belgian maajoukkuetta, koska hänellä ei ollut tilillään yhtään aikuisten ottelua Ranskan paidassa. Hän kuitenkin valitsi Ranskan ja toivoo joskus tulevaisuudessa murtautuvansa Ranskan kivenkovaan maajoukkueeseen.

Aivan siirtoikkunan sulkeutumisen alla (31. elokuuta 2006) Tottenham hankki Malbranquen riveihinsä 

## Tottenham Hotspur

Tottenhamissa Malbranque debytoi melkein kymmenen viikon päästä siirrosta, 8. marraskuuta -06 White Hart Lanella liigacupin ottelussa Port Valea vastaan. 9. joulukuuta 2006 ranskalainen teki ensimmäisen maalinsa "Spurseissa", kun hän onnistui joukkueen 5-1 voitossa Charlton Athleticia vastaan. Kesällä 2008 hän siirtyi Sunderlandiin.

Elokuussa 2012 Malbranque palasi vanhaan seuraansa Lyoniin. 

## Aiheesta muualla
*Profiili soccerbase.comissa 
*TottenhamHotspur.com - Steed Signs

## Lähteet
Isomyrskyliitäjä

**Isomyrskyliitäjä** (*Macronectes giganteus*) on Antarktiksen ja eteläisten merialueiden raskastekoinen ulappaliitäjälaji.

## Koko ja ulkonäkö
Lintu on maksimissaan 95&nbsp;cm pitkä ja 4,5&nbsp;kg painava, albatrossien kokoluokkaa oleva lintu. Sukupuolet ovat samannäköiset. Nuoret linnut ovat kauttaaltaan mustanpuhuvia, vanhemmiten ne muuttuvat rusehtavan ”epäsiisteiksi” väritykseltään. Linnusta esiintyy myös valkea värimuoto.

## Levinneisyys
Isomyrskyliitäjä on eteläisten ja Antarktisten merialueiden lintu.

## Elinympäristö
Ulappalintuna lintu voi ruokailla merellä, mutta se pesii saarilla tai rannikon läheisyydessä.

## Lisääntyminen
Pesä rakentuu pikkukivistä ja kasvinosista, muodostaen matalan keon maahan. Lintu muodostaa pesimäyhdyskuntia. Emot ja poikaset voivat pesällä häirittynä puolustautua sylkemällä pahantuoksuista öljyä. Pesässä on tyypillisesti yksi muna, jota haudotaan 60 päivää. Poikasta ruokitaan kolme viikkoa. Poikanen lähtee lentoon neljän kuukauden iässä, mutta saavuttaa sukukypsyyden vasta 6–7 vuoden ikäisenä.

## Ravinto
Lintu syö merellä kalaa, krilliä ja muuta meren pieneläimistöä. Maalla se syö hylkeiden ja pingviinien haaskoja ja voi tappaa myös muita itseään pienempiä merilintuja ravinnokseen.

## Lähteet
Vuorivaahtera

**Vuorivaahtera** (*Acer pseudoplatanus*) on vaahteroiden (*Acer*) sukuun kuuluva kesävihanta lehtipuu. Se on Euroopan yleisimpiä vaahteralajeja, joka esiintyy Keski-Euroopassa Ranskasta Ukrainaan ja Etelä-Euroopassa vuoristoissa Pyreneillä, Apenniineilla ja Balkanilla sekä Kaukasuksella.

Vuorivaahteraa kasvatetaan laajalti luonnollisen esiintymisalueen ulkopuolella, missä se on levinnyt monin paikoin viljelykarkulaiseksi. Sitä tavataan esimerkiksi Britteinsaarilla ja Irlannissa, minne sitä on tuotu jo 1600-luvulla sekä Skandinavian eteläosissa, Islannissa ja Färsaarilla. Pohjois-Amerikassa se on levinnyt yleisimmin Uuteen-Englantiin, New Yorkiin ja Yhdysvaltojen luoteisosiin. Eteläisellä pallonpuoliskolla sitä kasvaa esimerkiksi Uudessa-Seelannissa ja Falklandinsaarilla.

Suomessa vuorivaahtera on säädetty kansallisesti haitalliseksi vieraslajiksi. Haitallista vieraslajia ei saa päästää ympäristöön eikä tuoda Suomeen EU:n ulkopuolelta eikä myöskään toisesta EU-maasta, pitää hallussa, kasvattaa, kuljettaa, saattaa markkinoille, välittää taikka myydä tai muuten luovuttaa. Vuorivaahtera on Suomessa harvinainen, ja sitä tavataan viljelykarkulaisena Ahvenanmaalla ja eteläisessä Suomessa.

## Kuvaus

Vuorivaahtera kasvaa 20–35 metriä pitkäksi, leveälatvuksiseksi puuksi. Nuorien puiden kuori on harmaa ja sileä, mutta vanhemmiten kuori muuttuu karkeammaksi ja hilseilee paljastaen vaaleanruskean värin. Lehdet ovat 10–25 cm pitkiä ja niissä on 5–15 cm pitkä ruoti. 5–10 mm halkaisijaltaan olevat siemenet ovat pareittain. Siemenissä on 20–40 mm pitkä siipi, joka auttaa tuulilevityksessä. Siemenet kypsyvät syksyllä noin kuusi kuukautta pölytyksestä.

## Käyttö
Vuorivaahtera kestää tuulta, saasteita ja suolaa hyvin, minkä vuoksi se on suosittu koristepuu kaupungeissa. Sitä kasvatetaan myös rakennuspuuksi ja puuainesta käytetään huonekaluihin ja parketteihin.

## Lähteet
Sultan Hashim Ahmad

**Sultan Hashim Ahmad al-Tai** (1945 – 19. heinäkuuta 2020 Nasiriyya, Irak) oli irakilainen sotilasjohtaja, joka oli puolustusministerinä Saddam Husseinin hallinnossa kevääseen 2003 asti. Hän antautui liittouman joukoille 19. syyskuuta 2003.

Ahmad tuomittiin kesäkuussa 2007 kuolemaan osallisuudesta kurdeja vastaan tehdyistä sotatoimista 1980-luvulla. 4. syyskuuta vetoomustuomioistuin vahvisti hänen, Ali Hasan al-Majidin ja armeijan entisen komentajan Hussein Rashid al-Tikritin tuomiot. Heidät oli määrä hirttää 30 päivän sisällä tuomion vahvistamisesta.

Presidenttineuvosto ei suostunut hyväksymään Ahmadin kuolemantuomiota. Ahmad vietti viimeiset elinvuotensa vankilassa, ja hän kuoli heinäkuussa 2020.

## Lähteet
Shay Brennan

**Seamus Anthony "Shay" Brennan** (s. 6. toukokuuta 1937 Manchester, Yhdistynyt kuningaskunta - 9. kesäkuuta 2000 Tramore, Irlanti) oli irlantilainen jalkapalloilija. Hän pelasi puolustajana Manchester Unitedissa.

Ensimmäisen ottelunsa ManU:ssa Brennan pelasi vuonna 1958 ottelussa Sheffield Wednesdayta vastaan. Hän auttoi Unitedin liigamestaruuteen vuosina 1965 ja 1967 ja Euroopan Cupin voittoon vuonna 1968. Brennan lopetti uransa Manchester Unitedissa vuonna 1970. Hän pelasi 355 ottelua ja teki 6 maalia.

## Lähteet
Enäjärvi (Kouvola)

**Enäjärvi** on kylä Kouvolassa, Anjalankosken suuralueella. Enäjärvellä asuu noin 200 asukasta noin 85 taloudessa. Kylällä on yli 20 maatilaa sekä useita muun alan pienyrityksiä. Kylällä toimii muun muassa metsästysseura, nuorisoseura sekä urheiluseura nimeltä Enäjärven Urheilijat. Enäjärvi on valittu vuonna 2004 vuoden kymenlaaksolaiseksi kyläksi.

## Historia
Enäjärveltä on löydetty raudanvalmistuskuonaa, jonka ajoituksen perusteella kylässä olisi valmistettu rautaa jo 1300-luvulla. Samanlaisia löytöjä on tehty myös lähistöllä sijaitsevista Saaramaan ja Haapalan kylistä.

Enäjärvi kuului vuosina 1975–2008 Anjalankosken kaupunkiin ja sitä ennen Sippolan kuntaan. Enäjärvi sijaitsee Enäjärvi- ja Sanijärvi-nimisten järvien läheisyydessä. Kylä sijaitsee noin 26 kilometriä koilliseen Myllykosken ja Keltakankaan alueelta eli entisestä Anjalankosken keskustasta. 

## Järvet
Kylä sijaitsee Enäjärven ja Sanijärven rannoilla.

Enäjärven pinta-ala on 168 hehtaaria ja rantaviivan pituus on 10,2 kilometriä ja Sanijärven 89,4 hehtaaria ja 6,7 kilometriä.

## Lähteet
Henry Cockburn

**Henry Cockburn** (14. syyskuuta 1921 Ashton under Lyne, Lancashire – 2. helmikuuta 2004) oli englantilainen jalkapalloilija, pelipaikaltaan vasen puolustaja. Hän edusti Englannin maajoukkuetta 13 kertaa ja kuului Englannin joukkueeseen vuoden 1950 MM-kisoissa.

Cockburn liittyi Manchester Unitediin juniorina ja ryhtyi ammattilaiseksi elokuussa 1944. Toisen maailmansodan takia hän joutui odottelemaan ensiesiintymistään liigassa aina vuoteen 1946 saakka. Samana vuonna hän  pelasi myös ensi kerran maajoukkueessa ottelussa Pohjois-Irlantia vastaan.

Unitedissa Cockburn oli voittamassa FA Cupia vuonna 1948 ja liigamestaruutta vuonna 1952. Hän lähti ManU:sta lokakuussa 1954 ja siirtyi Buryyn, jossa lopetti aktiiviuransa parin kauden jälkeen.